ईसाई धर्म (अंगरेजी: Christianity; उच्चारण: क्रिश्चियनिटी) एगो इब्राहिमी धर्म हवे जे एक ईश्वर के माने ला आ ईसा मसीह के जीवन आ शिक्षा पर आधारित धर्म हवे। ई दुनिया के सभसे बड़हन धर्म हवे जेकर अनुयायी लोग 2.4 अरब से ढेर बा आ एह लोग के ईसाई कहल जाला। ईसाई धर्म के प्रमुख ग्रंथ के बाइबिल हऽ। ईसाई लोग नेपाल आ ईस्रायल मे शनिश्चर आ बाकी सभ देश मे अतबार के दिन संगति आ पूजा-प्रार्थना करे ला। ई सभ अभिवादन मे जय मसिह कहेला। ई लोकैन के संगति वा प्रार्थना करे वला भवन वा घर के गिर्जाघर वा चर्च कहल जाला।